Diari Oficial de la Generalitat Valenciana


Sumari del DOGV 9447, del 11-10-2022 (2022/8901)

RESOLUCIÓ de 28 de setembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9447

Data del DOGV
:   11-10-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8901


Data del document
:   28-09-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 28 de setembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/8901]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: bxtxsv@gl.bz. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: svvsqfk@vm.aq.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions del tribunal d'acord amb l'esmentada norma.  
  
València, 28 de setembre de 2022.- La rectora, p. d. (DOGV 30.05.2022), el gerent: Juan Vicente Climent Espí.  
  
  
ANNEX I  
  
Projecte: ««Arxiu valencià del disseny: shaping the future, designing the present, rescuing the past. CPI-22-545». Programa Prometeu per a grups d'investigació d'Excel·lència de la Conselleria d'Innovació, Universitats, Ciència i Societat Digital. (GVPROMETEO 2021-001), ajudes convocades per Resolució de 20 de novembre de 2020.  
  
1. Denominació i classificació del lloc de treball:  
Investigador/a en formació.  
Grup: A.  
Subgrup: A1.  
2. Jornada de treball: 35 hores setmanals.  
3. Dotació de l'ajuda. Segons el que estableix l'apartat Primer 6.a) de l'annex XI de la Resolució de 20 de novembre de 2020, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2021, subvencions de el Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 8959/24.11.2020).  
4. Funcions i tasques que s'han de desenvolupar:  
- Labors tècniques de difusió i gestió del projecte.  
- Disseny i avaluació d'entrevistes orals.  
- Desenvolupament d'avaluacions d'usuaris d'eines informàtiques.  
  
- Suport a la implementació d'una web semàntica.  
- Suport a la catalogació, digitalització de la col·lecció.  
- Suport en la gestió de les dades digitals de la col·lecció.  
5. Objecte i període: investigació i gestió historico-artística en el marc del projecte Prometeo.  
El contracte estarà determinat per la durada del projecte i la disponibilitat pressupostària.  
6. Requisits:  
6.1. Titulació: Llicenciatura o Grau en Història de l'Art, o titulació equivalent.  
6.2. Màster en conservació aplicada a béns culturals o artístics, o titulació equivalent.  
6.3. Valencià: Certificat nivell C1, o titulació equivalent.  
6.4. Anglès: Certificat nivell B2, o titulació equivalent.  
6.5. Estar admès/a en un programa de doctorat en Història de l'Art, o en Història, o en Humanitats, o en Disseny, o equivalents, de la Universitat de València, en el moment de la contractació.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en Base 10, calculada, d'acord amb Reial decret 1125/2003, de 5 de setembre, pel que s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del 1er i del 2on cicle.  
  
2.1.2. Beca de Col·laboració del Ministeri d'Educació: 0,05 punts  
  
2.1.3. Premi extraordinari de Diplomatura, Llicenciatura, Grau o Máster: per l'obtenció de qualsevol d'aquests premis s'assignarà un únic valor de 0,25 punts  
2.1.4. Publicacions científiques relacionades amb l'objecte del contracte (fins a un màxim de 1,70 punts):  
9.3.2.6. Per cada publicació en una revista relacionada a l'Índex Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts  
  
2.6.6.8. Per cada publicació en revistes científiques no relacionades en els llistats esmentats al anterior: 0,25 punts.  
8.9.0.5. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts  
2.2. Altres mèrits preferents relacionats amb l'objecte del contracte (fins a un màxim de 3 punts):  
- Experiència en la coordinació i la gestió en congressos acadèmics.  
  
- Experiència en equips multidisciplinaris amb un focus especial en tecnologies de la informació aplicades al patrimoni cultural i a la història de l'art.  
- Experiència en sistemes de catalogació aplicats a l'art.  
- Experiència en Humanitats Digitals, amb especial rellevància els relacionats amb la web semàntica i catàlegs d'art.  
- Experiència en tasques de comunicació i difusió de projectes culturals que impliquen noves tecnologies.  
- Publicacions i congressos en l'àmbit de la contractació.  
La Comissió podrà acordar la realització d'una entrevista amb l'objecte de concretar millor la valoració dels mèrits preferents  
  
3. Comissió avaluadora titular  
Presidenta: Yolanda Gil Saura, professora del Departament d'Història de l'Art.  
Vocal 1: Ester Alba Pagán, professora del Departament d'Història de l'Art.  
Vocal 2: Javier Esparcia Pérez, professor del Departament de Geografia.  
Vocal 3: Miguel Requena Jiménez, professor del Departament de Prehistòria, Arqueologia i Historia Antiga.  
Secretària: Mercedes Gómez-Ferrer Lozano, professora del Departament d'Història de l'Art.  
  
4. Comissió avaluadora suplent  
President: Sergi Domenech García, professor del Departament d'Història de l'Art.  
Vocal 1: Marcos Fernández Marín, professor del Departament d'Informàtica.  
Vocal 2: Manuel Ginés Ruzafa García, professor del Departament d'Història Medieval i Ciències i Tècniques Historiogràfiques.  
Vocal 3:. M. Pilar Ascens Carmona González, professora del Departament de Geografia.  
Secretària: Josepa María Cortés Escrivá, professora del Departament d'Història Medieval i Ciències i Tècniques Historiogràfiques.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Història de l'Art, de la Facultat de Geografia i Història, de la Universitat de València.  
  
  
  
ANNEX II  
  
Projecte: «Modelización de sistemas de transporte y cuestiones medioambientales en mercados en competencia imperfecta afectados por procesos de innovación. CPI-22-546», finançat per l'Agència Estatal d'Investigació -AEI- i pel Ministeri de Ciència i Innovació.  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 22 hores setmanals.  
1.3. Funcions i tasques que s'han de desenvolupar:  
- Investigació sobre els determinants de la demanda de transport i els valors subjectius dels atributs del transport.  
- Desenvolupament d'una aplicació empírica on s'analitza de forma específica els determinants de l'elecció de mode en els desplaçaments al campus a la ciutat de València, prestant una atenció especial al pes que en aquesta decisió tenen les consideracions mediambientals.  
  
- Anàlisi mitjançant models d'elecció discreta desenvolupats a partir de les dades desagregades de preferències revelades i declarades obtingudes mitjançant treball de camp.  
1.4. Objecte i període: efectuar enquestes a usuaris de transport, avaluació de la sensibilitat amb el medi ambient en l'elecció del mode de transport, i processament i anàlisi de dades de les enquestes realitzades.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Economia, o titulació equivalent.  
1.5.2 Anglès: Certificat de nivell B2, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Maneig de paquets estadístic-econòmics.  
- Màster en Economia, o titulació equivalent.  
- Coneixement de paquets administratius.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Juan Alberto Sanchis Llopis, professor del Departament d'Estructura Econòmica.  
Vocal 1: María Desamparados Sanchis Llopis, professora del Departament d'Estructura Econòmica.  
Vocal 2: José Manuel Pavia Miralles, professor del Departament d'Economia Aplicada.  
Vocal 3: José Jorge Sempere Monerris, professor del Departament d'Anàlisi Econòmica.  
Secretària: Maria Amparo Urbano Salvador, professora del Departament d'Anàlisi Econòmica.  
  
4. Comissió avaluadora suplent  
Presidenta: Maria Engracia Rochina Barrachina, professora del Departament d'Estructura Econòmica.  
Vocal 1: Penélope Hernández Rojas, professora del Departament d'Anàlisi Econòmica.  
Vocal 2: Alejandro Molla Descals, professor del Departament de Comercialització i Investigació de Mercats.  
Vocal 3: Rafael Moner Colonques, professor del Departament d'Anàlisi Econòmica.  
Secretari: Pedro Cantos Sánchez, professor del Departament d'Anàlisi Econòmica.  
  
Per a les comunicacions i qualsevol problema que puga sorgir, la comissió avaluadora té la seu a l'Estructura de Recerca Interdisciplinar Comportament Econòmic-Social (ERI-CES), de la Universitat de València.  
  
  
ANNEX III  
  
Projecte: «Innovación socioeconómica y estrategias post-pandemia en los espacios metropolitanos de Valencia y Zaragoza. CPI-22-552». finançat per l'Agència Estatal d'Investigació -AEI- i pel Ministeri de Ciència i Innovació.  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 20 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 880,77 euros (12 pagues).  
1.4. Funcions i tasques que s'han de desenvolupar:  
- Gestió, realització i transcripció d'entrevistes.  
- Anàlisi estadística i cartogràfica d'informació socioeconòmica.  
  
- Elaboració d'informes.  
1.5. Objecte i Període: suport al desenvolupament del projecte amb l'organització, la realització, la transcripció i l'anàlisi d'entrevistes semiestructurades.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Geografia i Medi ambient, o grau en Ciències Socials, o titulacions equivalents.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
  
2.1.2 Beca de col·laboració del Ministeri d'Educació: 0,05 punts.  
  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
6.1.1.7 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
0.8.5.4 Per cada publicació en revistes científiques no relacionades en les llistes esmentades en el punt anterior: 0,25 punts.  
5.4.0.8 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Màster en Tècniques de Gestió del Territori i Medi Ambient, o titulació equivalent.  
- Coneixements d'Office avançat i bases de dades.  
- Maneig avançat de sistemes d'informació geogràfica i programari d'anàlisi qualitativa.  
- Coneixements i experiència en investigació en desenvolupament local.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
Presidenta: María Dolores Pitarch Garrido, professora del Departament de Geografia.  
Vocal 1: Julia Salom Carrasco, professora del Departament de Geografia.  
Vocal 2: Javier Esparcia Pérez, professor del Departament de Geografia.  
Vocal 3: María Pilar Ascens Carmona González, professora del Departament de Geografia.   
Secretari: Pablo Pérez García, professor del Departament d'Història Moderna i Contemporania.  
  
4. Comissió avaluadora suplent  
President: Juan Miguel Albertos Puebla, professor del Departament de Geografia.  
Vocal 1: Félix Fajardo Magraner, professor del Departament de Geografia.  
Vocal 2: Manuel Ginés Ruzafa García, professor del Departament d'Història Medieval i Ciencies i Tècniques Historiogràfiques.  
Vocal 3: Josepa María Cortés Escrivá, professora del Departament d'Història Medieval i Ciencies i Tècniques Historiogràfiques.  
Secretària: Maria Mercedes Gómez-Ferrer Lozano, professora del Departament d'Història de l'Art.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Interuniversitari de Desenvolupament Local (IIDL), de la Universitat de València.  
  
  
  
  
  
ANNEX IV  
  
Projecte: «Audio espacial inteligente: análisis y monitorización. CPI-22-553», finançat per l'Agència Estatal de Recerca ?AEI?, Ministeri de Ciència i Innovació i per la Unió Europea a través del Fons Europeu de Desenvolupament Regional ?FEDER?.  
Oferta pública d'un lloc de treball d'investigador/a doctor/a júnior.  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a júnior.  
Grup: A, subgrup: A1  
1.2. Jornada de treball: 37 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 2.233,72 euros (12 pagues).  
1.4. Funcions i tasques que s'han de desenvolupar:  
- Proposta de disseny de sistema de reproducció Ambisonics 3D.  
- Col·laboració en la posada a punt de l'equipament per al demostrador associat.  
1.5. Objecte i període: ampliació de sistema d'àudio espacial Ambisonics i demostrador associat.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: Doctorat a l'àrea de tecnologies de la informació i comunicacions, o titulació equivalent.  
Obtenció del títol amb una antelació màxima de 4 anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.  
  
  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
Màster en Enginyeria de Telecomunicació, o titulació equivalent.  
Coneixement en una o diverses de les àrees següents:  
- Enginyeria acústica.  
- Captació i reproducció d'àudio espacial.  
- Aprenentatge automàtic.  
- internet de les coses.  
Coneixement d'equipament d'àudio i electroacústica.  
Domini de llenguatges de programació Matlab i/o Python.  
2.3. Participació en projectes de recerca competitius (fins a 15 punts):  
2.3.1 Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.  
2.3.2 Per cada any de participació acreditada com a membre de l'equip en projectes de recerca europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1 Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.  
2.4.2 Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):  
2.5.1 Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.  
2.5.2 Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.  
  
  
3. Comissió avaluadora titular  
President: José Rafael Magdalena Benedicto, professor del Departament d'Enginyeria Electrònica.  
Vocal 1: Máximo Cobos Serrano, professor del Departament d'Informàtica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Esther de Ves Cuenca, professora del Departament d'Informàtica.  
Secretària: Inmaculada Coma Tatay, professora del Departament d'Informàtica.  
  
4. Comissió avaluadora suplent  
Presidenta: Carmen Botella Mascarell, professora del Departament d'Informàtica.  
Vocal 1: Francesc Josep Ferri Rabasa, professor del Departament d'Informàtica.  
Vocal 2: Jaume Segura Garcia, professor del Departament d'Informàtica.  
Vocal 3: Asunción Edith Navarro Anton, professor del Departament d'Enginyeria Electrònica.  
Secretari: Pedro Morillo Tena, professor del Departament d'Informàtica.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Informàtica, Escola Tècnica Superior d'Enginyeria (ETSE), de la Universitat de València.